Erich Segal

Erich Wolf Segal (16. juuni 1937 New York – 17. jaanuar 2010 London) oli Ameerika Ühendriikide kirjanik.

Haridus
1958. aastal lõpetas ta Harvardi ülikooli, 1959 sai magistrikraadi ja 1965 doktorikraadi. Õpetas klassikalist kirjandust Harvardi, Yale'i ja Princetoni ülikoolis.

Looming
1967. aastal kirjutas ta stsenaariumi biitlite animafilmile "Kollane allveelaev". 

1970. aastal ilmus tema romaan "Armastuse lugu". Selle põhjal kirjutas ta stsenaariumi mängufilmike "Love Story" (režissöör Arthur Hiller). Film kandideeris ühtekokku seitsmele Oscarile (teiste seas ka parima stsenaariumi auhinnale) ning võitis parima algupärase muusika auhinna (helilooja Francis Lai). 

Eesti keelde tõlgitud teosed
Eesti keeles on Segali teostest ilmunud "Armastuse lugu" (1972, 1992 ja 2016; tõlkija Katrin Hiedel), "Oliveri lugu" (1993; tõlkijad Erkki Sivonen ja Sirje Veski)" ning romaanid "Arstid" (2000; tõlkija Laine Hone) ja "Lend" (2001; tõlkija Laine Hone).

 Välislingid 


Kategooria:Ameerika Ühendriikide kirjanikud
Kategooria:Ameerika Ühendriikide klassikalised filoloogid
Kategooria:Harvardi ülikooli vilistlased
Kategooria:Sündinud 1937
Kategooria:Surnud 2010